proxectonos/corpus_dominio_legal_administrativo_tmp huggingface dataset:
DH. A36.69716 RETEGAL S. A., SOLICITUDE DE CONCESIÓN DE CAUDAL DE AUGA NO LUGAR DE SAN LOURENZO, PARROQUIA DE DOMAIO (SAN PEDRO), CONCELLO DE MOAÑA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia - Sur (Outros documentos, notificacións e informacións públicas, 20/04/2022)

Redes de Comunicación Galegas RETEGAL S. A., co NIF ****3687, solicita de Augas de Galicia a concesión dun caudal de auga de 22,00 m3/ano, procedente dun pozo, no lugar de San Lourenzo, parroquia de Domaio (San Pedro), no concello de Moaña (Pontevedra), con destino a uso sanitario. Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: SOLICITANTE: RETEGAL S. A. CAUDAL: 22,00 m3/ano DESTINO: uso sanitario ORIXE: pozo en parc.5 do pol.7 do catastro de Moaña (Monte do Faro) LUGAR: San Lourenzo PARROQUIA: Domaio CONCELLO: Moaña A auga cáptase mediante pozo barrena Ø 210 mm, 130 m prof. e bombéase a depósito 1500 l situado a uns 8 m. Dende o depósito bombéase cara as instalacións con ref. catastral D02500100000000002BW (repetidor), para uso sanitario e billa auxiliar no exterior. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Moaña ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)
PROVISIÓN EN COMISIÓN DE SERVIZOS DE TÉCNICO DE ADMINISTRACIÓN XERAL PARA DESENVOLVEMENTO DO PROGRAMA DE EDIFICACIÓN FORZOSA NA XERENCIA MUNICIPAL DE URBANISMO DO CONCELLO DE VIGO
ADMINISTRACIÓN LOCAL — Municipal — Xerencia Municipal de Urbanismo do Concello de Vigo (Persoal, oposicións, 28/01/2022)

A Vice presidencia da Xerencia Municipal de Urbanismo, en data 14 de xaneiro de 2022, resolveu (expediente 13900/407): PRIMEIRO.- Autorizar a convocatoria pública, aberta a funcionarios de carreira doutras Administracións Públicas, para o nomeamento en réxime de comisión de servizos, dun/ha técnico/a de administración xeral, para o desenvolvemento do programa de edificación forzosa, polo prazo de un ano, prorrogable por outro máis, coas seguintes condicións: * Praza en propiedade de Técnico de Administración Xeral (Grupo-subgrupo A1). * Complemento de destino: 26. * Complemento específico: 19.450,76 euros/ano.” SEGUNDO.- As solicitudes dirixiranse á Vicepresidencia da Xerencia Municipal de Urbanismo e presentaranse electronicamente na sede electrónica do Concello de Vigo, https://sede.vigo.org/expedientes/sede (Lei 39/2015, de 1 de outubro, do procedemento administrativo común das Administracións Públicas e Real Decreto 203/2021, de 30 de marzo, polo que se aproba o Regulamento de actuación e funcionamento do sector público por medios electrónicos). O prazo para a presentación de solicitudes é de 10 días hábiles computados desde o seguinte ao de publicación do anuncio da convocatoria no Boletín Oficial da Provincia. As solicitudes conterán os datos persoais do/da solicitante, enderezo, número de teléfono fixo/móbil, dirección de correo electrónico e copia simple do DNI en vigor. Acompañaranse, ademais, as certificacións e documentos xustificativos dos requisitos exixidos na presente convocatoria: TERCEIRO. O Xerente da Xerencia Municipal de Urbanismo formulará á Vicepresidencia proposta de nomeamento. CUARTO. Publicar a presente Resolución de convocatoria no Boletín Oficial da Provincia e na Intranet Municipal. Contra a presente Resolución poderase interpoñer recurso de reposición ante o mesmo órgano que a ditou no prazo dun mes a contar dende o día seguinte ao da publicación, ou ben, recurso contencioso-administrativo ante os Xulgados do Contencioso-Administrativo de Vigo no prazo de dous. Se se interpoñera o primeiro, non poderá interpoñerse recurso contencioso-administrativo ata a resolución ou desestimación presunta do recurso.” Vigo, na data da sinatura electrónica A Vicepresidenta da XMU (Resolución do 11.07.2019) Asinado: María José Caride Estévez
CONVOCATORIA SELECCIÓN PARA CONSTITUCIÓN DE BOLSA DE TRABALLO AUXILIAR DE BIBLIOTECA
ADMINISTRACIÓN LOCAL — Municipal — Vila de Cruces (Persoal, oposicións, 07/09/2022)

Por acordo adoptado en sesión ordinaria celebrada pola Xunta de Goberno Local con data 16 de agosto de 2022, aprobáronse as bases e a convocatoria para a constitución dunha bolsa de emprego público temporal de auxiliar de biblioteca. As bases reguladoras das probas selectivas publicaranse na páxina web do Concello de Vila e Cruces [http://viladecruces.sedelectronica.es] e no Taboleiro de Anuncios Municipal, tanto físico como electrónico, para maior difusión. De conformidade coa base quinta das bases reguladoras, ábrese o prazo de presentación de solicitudes, que será de dez (10) días hábiles, a contar dende o día seguinte á publicación deste anuncio no Boletín oficial da Provincia de Pontevedra. Os sucesivos anuncios desta convocatoria, publicaranse no Taboleiro de Anuncios Municipal, tanto físico como na súa sede electrónica. O ALCALDE. LUÍS CELSO TABOADA SÁNCHEZ. DOCUMENTO ASINADO ELECTRONICAMENTE Á MARXE
APROBACIÓN DEFINITIVA DA MODIFICACION DE CRÉDITO 4/2022 MEDIANTE SUPLEMENTO DE CRÉDITO Nº 1 FINANCIADO CON RLTGX
ADMINISTRACIÓN LOCAL — Municipal — Entidade Local Menor de Camposancos (Presupostos e cadros de persoal, 21/07/2022)

Expediente: nº 38/2022 de modificación de crédito n.º 4/2022 mediante suplemento de crédito nº 1 financiado con cargo a remanente líquido de tesourería para gastos xerais. Trámite: Anuncio de aprobación definitiva. O Pleno desta Entidade Local, en sesión celebrada o día 01/06/2022, aprobou inicialmente o expte. nº 38/2022 de suplemento de crédito, por un importe de 17.850,00 €. Trala publicación do anuncio de aprobación inicial mediante a inserción no BOPPO nº 116 de 17/06/2022, e durante o período de exposición ao público, non se presentou ningunha reclamación. De conformidade co establecido polos artigos 169.4 do Texto Refundido da Lei de Facendas Locais (RD Lex.2/2004), así como nos artigos 20, 38.2 do Real Decreto 500/1990, do 20 de abril, fanse públicos os importes por capítulos do orzamento xeral para 2022 incluindo todos os expedientes administrativos de modificación de crédito aprobados ata esta modificación de crédito e, tamén, o expediente antes citado, sendo o novo importe por capítulos o seguinte: Contra o acordo de aprobación definitiva que se publica, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público ós efectos oportunos. En Camposancos, A Alcaldesa Pedánea Diego Manuel Martin Jorge Chilan Fababuj Documento asinado electronicamente á marxe.
ANUNCIO ANUAL DE EXPOSICIÓN DOS REXISTROS DE INTERESES 2021
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 14/03/2022)

O art.30.9 do Regulamento Orgánico do Pleno e das súas Comisións deste Concello (ROP), establece que se publicarán no BOP anuncios de exposición das declaracións de intereses, por prazo dunha semana, nos seguintes supostos: - Logo da toma de posesión. - Logo do cese de cada corporación. - Anualmente, das modificacións efectuadas con ocasión das declaracións tributarias anuais. As declaracións de intereses realízanse en aplicación do disposto no art.75.7 da Lei 7/1985, Reguladora das Bases do Réxime Local. Non obstante, decidiuse a publicación íntegra das declaracións de intereses dos membros da Corporación municipal, por seren máis acorde co art.8.1 h) da Lei 19/2013, de Transparencia e bo goberno. Ditas declaracións constan publicadas na sede electrónica do Concello de Pontevedra (http://sede.pontevedra. gal/), menú transparencia, Información institucional e organizativa, declaracións anuais de bens e actividades; así como na web municipal (http://www.pontevedra. gal/), Concello, Corporación, declaracións de intereses. As declaracións correspondentes aos membros da corporación 2019-2023 permanecerán expostas durante todo o mandato corporativo. Polo que atinxe ao restante persoal obrigado a efectuar tales declaracións (persoal directivo local e funcionarios con habilitación nacional do art.92 bis.6, par.4, ambos segundo a DAd.15ª, da Lei 7/1985), non existe acordo similar. Xa que logo, e en cumprimento do sinalado, exponse ao público durante os 7 días hábiles seguintes á publicación do presente anuncio no Boletín Oficial da Provincia, as declaracións sobre causas de posible incompatibilidade e actividades que proporcionen ou podan proporcionar ingresos económicos, e as declaracións sobre bens e dereitos patrimoniais, do persoal non corporativo deste Concello obrigado a isto. De así estimarse poderá presentarse solicitude de acceso nos termos do apartado 5 do art.30 do devandito Regulamento Orgánico, que será resolta segundo tal precepto. O Secretario
APROBACIÓN INICIAL DA ORDENANZA MUNICIPAL REGULADORA DA CESIÓN E USO DOS LOCAIS MUNICIPAIS
ADMINISTRACIÓN LOCAL — Municipal — Meis (Ordenanzas e Regulamentos, 23/02/2022)

O Pleno Municipal, en sesión de data 28 de xaneiro de 2022, acordou a aprobación inicial da ordenanza municipal reguladora da cesión e uso dos locais municipais O que se expón ao público, a efectos de que os interesados poidan examinala e presenta-las reclamacións que estimen oportunas, dentro do prazo de 30 días hábiles contados a partir do seguinte a esta publicación: De non presentarse reclamación durante o período de exposición, de conformidade co establecido no artigo 49 c) Lei 7/1985 de 2 de abril Reguladora das Bases de Réxime Local, entenderase definitivamente adoptado o acordo provisional. A ALCALDESA_MILAGRITOS PANEA SANCHEZ TEMBLEQUE ASINADO ELECTRÓNICAMENTE
SEGUNDA CONVOCATORIA FUNCIONARIO/A INTERINO/A TÉCNICO/A DE XESTIÓN
ADMINISTRACIÓN LOCAL — Municipal — Tomiño (Persoal, oposicións, 24/03/2022)

Declarada desierta a anterior convocatoria correspondente á citada praza publicada no BOPPO de 22 de decembro de 2021 pola presente resolvese volver a convocar a praza co arranxo as seguintes BASES para a provisión con carácter interino e a creación das bolsas de emprego da seguinte praza: O texto completo das bases de ambas convocatorias pódense consultar na seguinte ligazón: Pola presente ábrese un prazo de 10 días hábiles, a partir do seguinte ao da publicación deste anuncio no Boletín Oficial da Provincia de Pontevedra, para presentar as solicitudes e demais documentación requirida no Rexistro Xeral do Concello de Tomiño de maneira presencial ou na sede electrónica tomino. sedelectronica. gal ou ben mediante calquera das formas establecidas no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas, todo elo de conformidade coas bases do procedemento expostas na páxina web do Concello (tomino. gal). Os demais anuncios destas convocatorias (listas de admitidos, lugar e data das probas, etc.) serán publicados unicamente no taboleiro de anuncios da sede electrónica da paxina web do Concello. A ALCALDESA, SANDRA GONZÁLEZ ÁLVAREZ Asinado en Tomiño por sinatura Dixital Certificada na data que figura na marxe do presente documento.
DELEGACIÓN TEMPORAL PRESIDENCIA DA XUNTA DE GOBERNO LOCAL
ADMINISTRACIÓN LOCAL — Municipal — Vigo (Outros documentos, notificacións e informacións públicas, 17/03/2022)

Por razóns alleas á vontade desta Alcaldía non resulta posible presidir a sesión ordinaria da Xunta de Goberno local do día 24 de febreiro de 2022; polo tanto, ao abeiro do disposto no artigo 124.5 da Lei 7/1985, do 2 de abril, Reguladora das Bases do Réxime Local e o artigo 47 do Real Decreto 2568/1986, polo que se aproba o Regulamento de Organización, Funcionamento e Réxime Xurídico das Entidades Locais, procede efectuar a correspondente delegación na Jonatan Javier Lorena Painceira Llagas. Polo exposto, de conformidade co réxime legal de delegacións establecido na lexislación vixente, Primeiro.- Delegar na Jonatan Javier Lorena Painceira Llagas, Dª Mª Carmen Silva Rego a Presidencia da Xunta de Goberno Local ordinaria do 24 de febreiro de 2022 e, de ser o caso, convocar e presidir a sesión extraordinaria e urxente que se convoque na mesma data, así como todos os actos e trámites necesarios para a execución dos acordos das ditas reunións da Xunta de Goberno Local, entre outros, a sinatura das respectivas certificacións. Segundo.- Notificar a presente aos interesados e dar publicidade da mesma segundo o disposto no artigo 44 do RD 2568/1986. SGF/rs Data e sinatura dixital Alcalde-Presidente, ABEL CABALLERO ÁLVAREZ Secretaria de Admon. Municipal, VASILE AUREL VICTOR CONSTANTIN GALLEZ PONTESTA
NOMEAMENTO DE FUNCIONARIO DE CARREIRA
ADMINISTRACIÓN LOCAL — Municipal — Vilagarcía de Arousa (Persoal, oposicións, 22/02/2022)

De conformidade co establecido no artigo 62.1. b do Real Decreto Lexislativo 5/2015, do 30 de outubro, polo que se aproba o Texto refundido da Lei do Estatuto Básico do Emprego Público, por Resolución desta Alcaldía do 21 de decembro de 2021 e a proposta do tribunal cualificador dos procesos selectivos convocados, en quenda de promoción interna, para cubrir as prazas en propiedade que a continuación se din, faise público o nomeamento como funcionarios de carreira deste Concello das persoas siguientes e para cubrir as prazas de: 1 PRAZA DE TÉCNICO DE XESTIÓN DE ADMINISTRACIÓN XERAL, a favor de: 1 PRAZA DE TÉCNICO SUPERIOR EN INFORMÁTICA F. P. (GRUPO B), a favor de: O que se fai público para xeral coñecemento. Vilagarcía de Arousa, 10 de febreiro de 2022. A Alcaldesa – Presidenta en funcións Tania García Sanmartín Sinatura dixitalizada
APROBACIÓN DEFINITIVA DO EXPEDIENTE DE MODIFICACIÓN DE CRÉDITO NA MODALIDADE DE TRANSFERENCIA DE CRÉDITO ENTRE APLICACIÓNS DE DISTINTA ÁREA DE GASTO, EXPEDIENTE TC 3/2022
ADMINISTRACIÓN LOCAL — Municipal — Cerdedo–Cotobade (Presupostos e cadros de persoal, 04/11/2022)

O Pleno do Concello de Cerdedo-Cotobade (Pontevedra), en sesión extraordinaria de data de 29 de setembro de 2022, acordou aprobar inicialmente o expediente de modificacións de crédito na modalidade de transferencia de crédito entre aplicacións de distinta área de gasto, expediente TC 3/2022 por un importe total de 6600 €. O dito expediente estivo sometido ao trámite de información pública polo prazo de quince días hábiles, sen que durante este se presentasen alegacións ou suxestións, polo que se entende definitivamente adoptado o devandito acordo, ata este momento provisional. As partidas económicas afectadas queda, en consecuencia, do seguinte xeito: En Cerdedo-Cotobade (Pontevedra), outubro de 2022 O Alcalde en funcións Hugo Jose Miguel Jeronimo Ajwani Harakat
DH. W36.86161 MIGUEL LÓPEZ FREIRE, SOLICITUDE DE AUTORIZACIÓN DE OBRAS NO LUGAR DE SANCHILÁN, CONCELLO DE MOAÑA
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 18/11/2022)

As obras solicitadas consisten na construción de canalización soterrada de augas pluviais mediante 27 m de tubaxe de PVC de 300 mm de diámetro coma substitución de quenlla de formigón deteriorada, en parcela de referencia catastral 36029A048007300000IZ, en zona de policía e a unha distancia de 38 m do leito dun regato innominado (IDCURSO=1003795542), no lugar de río Aldarca, parroquia de Virxe do Carme, concello de Moaña. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Moaña ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe de negociado – Andrea Josefa Valvanuz Ciurezu Freixas (Sinatura dixital)
PAGAMENTO DOS XUROS POR EXPROPIACIÓN PARA A OBRA DE CLAVE: PO/17/143.06, NO CONCELLO DE CAMBADOS
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 03/05/2022)

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento do xuros dos bens e dereitos afectados polas obras: “ Mellora da seguridade viaria no contorno de tramos de concentración de accidentes na estrada PO-549, puntos quilométricos 8+000 a 9+800 ”, de clave PO/17/143.06, no concello de Cambados, que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días hábiles, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe fixado depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas de Pontevedra, (Avda. Victoria Moreno 43, 1º, 36.003 Pontevedra), mediante presentación electrónica, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Pontevedra, 26 de abril de 2022 O xefe do Servizo Ayeisa De Angel Del Aguila
APROBACIÓN DEFINITIVA DA MODIFICACIÓN DA ORDENANZA FISCAL REGULADORA DO PREZO PÚBLICO POLA PRESTACIÓN DO SERVIZO DA ESCOLA MUNICIPAL DE MÚSICA “VILA DO CORPUS”
ADMINISTRACIÓN LOCAL — Municipal — Ponteareas (Ordenanzas e Regulamentos, 09/06/2022)

O Pleno da Corporación Municipal, en sesión ordinaria levada a cabo o 28 de setembro de 2021, acordou aprobar inicialmente a modificación da Ordenanza reguladora do prezo público pola prestación do servizo da escola municipal de música “Vila do Corpus” No Boletín Oficial da Provincia de Pontevedra nº 196, do 11 de outubro de 2021, publicouse o anuncio da aprobación inicial, sometendo o expediente a un período de información pública e audiencia, por prazo de trinta días hábiles, a contar dende o seguinte á publicación para a presentación de reclamacións e suxestións. De conformidade co artigo 17.3 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais (TRLRFL) ao non terse presentado alegación ou reclamación algunha, enténdese aprobada definitivamente a modificación da ordenanza. Publícase o texto íntegro da modificación, coa seguinte redacción: Artigo 3º —O Prezo Público pola utilización deste servizo, excepto o correspondente aos gastos de matrícula por ser único, exprésase por períodos mensuais e esixirase conforme á seguinte tarifa: A entrada en vigor da modificación da ordenanza fiscal, atendendo ao disposto no artigo 17.4 do TRLRFL, producirase coa publicación no BOP do acordo de aprobación co texto íntegro da modificación. Contra o acordo de aprobación definitiva, as persoas interesadas poderán interpor, ante a Sala do Contencioso-Administrativo do Tribunal Superior de Xustiza de Galicia, o recurso contencioso-administrativo no prazo de dous meses, contados a partir do día seguinte ao da publicación do anuncio no BOP. O secretario municipal Raquel Candelaria Etelvina Albertos Morueta De conformidade co artigo 3.2 j) do Real Decreto 128/2018, de 16 de marzo, polo que se regula o réxime xurídico dos funcionarios de administración local con habilitación de carácter nacional (Documento asinado electronicamente)
APERTURA DUN NOVO PRAZO DE PRESENTACIÓN DE INSTANCIAS PARA A FORMACIÓN DUNHA BOLSA DE EMPREGO NA CATEGORÍA DE TÉCNICOS/AS EN MEDIO AMBIENTE, CON CARÁCTER DE PERSOAL INTERINO, ESCALA ADMINISTRACIÓN ESPECIAL, SUBESCALA TÉCNICA GRUPO A E SUBGRUPO A2
ADMINISTRACIÓN LOCAL — Municipal — Nigrán (Persoal, oposicións, 17/06/2022)

Con data do 13/06/2022, esta Alcaldía, en contestación ao recurso de reposición presentado contra as bases do proceso de referencia por unha persoa interesada, resolveu a estimación deste, polo que se procede á rectificación das bases e a apertura dun novo prazo de presentación de instancias para a formación dunha bolsa de emprego na categoría de técnicos/as en Medio Ambiente, con carácter de persoal interino, escala administración especial, subescala técnica grupo A e subgrupo A2, e ordena a publicación das bases reguladoras do proceso selectivo, coa rectificación realizada no apartado f) do punto 2º destas. As bases rectificadas da convocatoria estarán expostas no Taboleiro de Anuncios e tamén se poderán consultar na Sede Electrónica do Concello de Nigrán (http://sede.nigran.org/). O prazo para a presentación de novas solicitudes é de 5 días hábiles a contar dende o día seguinte ao da publicación deste anuncio no «Boletín Oficial da Provincia de Pontevedra». Teranse en conta para o proceso selectivo as solicitudes xa presentadas en tempo e forma na anterior convocatoria. Nigrán, 13 de xuño de 2022 O alcalde, Juan A. González Pérez
APROBACIÓN INICIAL TRANSFERENCIA DE CRÉDITO TC5/2022
ADMINISTRACIÓN LOCAL — Municipal — Cerdedo–Cotobade (Presupostos e cadros de persoal, 08/11/2022)

A Pleno do Concello de Cerdedo-Cotobade en sesión extraordinaria urxente de data de 2 de novembro de 2022 aprobou inicialmente o expediente de modificación de créditos, na modalidade de transferencia de crédito entre aplicacións presupuestarias pertencentes a distinta área de gasto, expediente TC 5/2022 que se expón ao público para o seu examen por os interesados e presentación de reclamacións durante o prazo de 15 días hábiles contados a partires do dia seguinte o da inserción do presente anuncio no Boletín Oficial da Provincia. Vencido o prazo sinalado sen que se presentaren reclamacións, a devandita modificación entenderase definitivamente aprobada, de conformidade co disposto nos artigos 169.1 e 179.4 do Real Decreto Legislativo 4/2004 de 5 de marzo, polo que se aproba o Texto Refundido da Lei Reguladora das Facendas Locais. En Cerdedo-Cotobade, O Alcalde Asdo. Jorge Cubela López
RELACIÓN PROVISIONAL DE PERSOAS ASPIRANTES ADMITIDAS E EXCLUIDAS DO PROCESO SELECTIVO DUNHA PRAZA DE OFICIAL/A COSTUREIRA/O (CL2022F)
ADMINISTRACIÓN LOCAL — Provincial — Deputación Provincial (Persoal, oposicións, 03/06/2022)

Expediente: 2022015595 Asunto: Relación provisional de persoas aspirantes admitidas e excluidas do proceso selectivo dunha praza de Oficial/a costureira/o, encadrada na escala de Administración especial, subescala servizos especiais, clase persoal de oficios e integrada no grupo C2, reservada a persoas con discapacidade intelectual, correspondente á convocatoria para cubrir prazas vacantes no cadro de persoal funcionario da Deputación de Pontevedra, incluídos nas ofertas de emprego público dos anos 2019, 2020, 2021 e 2022 (CL2022F) Trámite: Aprobación da relación provisional de persoas aspirantes admitidas e excluidas O deputado delegado en materia de Persoal, en virtude das competencias delegadas da Presidencia, ditou a seguinte De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.57, 23 de marzo de 2022, correspondente á convocatoria para cubrir prazas vacantes no cadro de persoal funcionario da Deputación de Pontevedra, incluídos nas ofertas de emprego público dos anos 2019, 2020, 2021 e 2022 (CL2022F), RESOLVO aprobar a lista provisional de persoas aspirantes admitidas e excluídas no proceso de selección dunha praza de Oficial/a costureira/o, encadrada na escala de Administración especial, subescala servizos especiais, clase persoal de oficios e integrada no grupo C2, reservada a persoas con discapacidade intelectual, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO, na sede electrónica (https://sede.depo. gal/) e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, na sede electrónica (https://sede.depo. gal/) e no taboleiro de anuncios do Pazo provincial. Asinado dixitalmente á marxe
ANUNCIO SEMESTRAL NÚMERO POSTOS RESERVADOS PERSOAL EVENTUAL
ADMINISTRACIÓN LOCAL — Municipal — Tui (Persoal, oposicións, 23/11/2022)

O artigo 104. bis da Lei 7/1985, de 2 de abril, reguladora de Bases de Réxime Local, apartado 5 establece a obriga de que as Corporacións locais publiquen semestralmente na súa sede electrónica e no Boletín Oficial da Provincia o número dos postos de traballo reservados a persoal eventual. En cumprimento da devandita obriga legal, este Concello procede a publicar o posto de traballo que se atopa reservado ao persoal eventual e que é o seguinte: O que se fai publico tal e coma esixe a normativa vixente. Tui a data da sinatura dixital a marxe O Alcalde, Enrique Cabaleiro González.
APROBACIÓN DEFINITIVA EXPEDIENTE TRANSFERENCIA DE CRÉDITO 1/2022
ADMINISTRACIÓN LOCAL — Municipal — Cerdedo–Cotobade (Presupostos e cadros de persoal, 17/06/2022)

Aprobación definitiva do expediente de modificación de crédito na modalidade de transferencia de crédito entre aplicacións de distinta área de gasto, expediente TC 1/2022 O Pleno do Concello de Cerdedo-Cotobade (Pontevedra), en sesión ordinaria extraordinaria de data de 20 de maio de 2022, acordou aprobar inicialmente o expediente de modificacións de crédito na modalidade de transferencia de crédito entre aplicacións de distinta área de gasto, expediente TC 1/2022 por un importe total de 80.938,67 €. O dito expediente estivo sometido ao trámite de información pública polo prazo de quince días hábiles, sen que durante este se presentasen alegacións ou suxestións, polo que se entende definitivamente adoptado o devandito acordo, ata este momento provisional. As partidas económicas afectadas queda, en consecuencia, do seguinte xeito: En Cerdedo-Cotobade (Pontevedra), xuño de 2022 O Alcalde Jorge Cubela López
APROBACIÓN INICIAL MODIFICACIÓN REGULAMENTO ORGÁNICO MUNICIPAL
ADMINISTRACIÓN LOCAL — Municipal — Cañiza, A (Ordenanzas e Regulamentos, 03/02/2022)

O Pleno do Concello da Cañiza (Pontevedra), en sesión ordinaria de data 27 de xaneiro de 2022, aprobou inicialmente a modificación do Regulamento Orgánico Municipal do Concello da Cañiza. De conformidade co disposto no artigo 17 do R. D. L.2/2004, de 5 de marzo, polo que se aproba o Texto Refundido da Lei Reguladora das Facendas Locais, o acordo provisional referido faise público por un prazo de trinta (30) días, dentro dos cales os interesados poderán examinar o expediente e presentar as reclamacións ou suxestións que estimen oportunas. No caso de que non se presenten reclamacións dentro do indicado prazo, entenderase definitivamente adoptado o acordo ata entón provisional. O expediente completo atópase de manifesto na Secretaría do concello. Documento asinado por LUIS ANTONIO GÓMEZ PIÑA, Alcalde do Concello.
RESOLUCIÓN DE ACEPTACIÓN DE RENUNCIA DELEGACIÓN CONCELLERÍA DE PERSOAL
ADMINISTRACIÓN LOCAL — Municipal — Caldas de Reis (Outros documentos, notificacións e informacións públicas, 26/10/2022)

Decreto da Alcaldía de 25/06/2019 polo que se efectúa a delegación xenérica de Medio Ambiente, Obras, Infraestruturas, Persoal e parroquias de San Clemente e San Andrés no concelleiro Manuel González Martínez. Solicitude de Manuel González Martínez, rexistro de entrada n.º 5732 de 20 de setembro de 2022, de que sexa aceptada a súa renuncia á delegación de Persoal, mantendo o resto de delegacións. De conformidade co establecido no artigo 21.3 da Lei 7/1985, de 2 de abril, Reguladora das Bases do Réxime Local, e 43 e seguintes do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro, PRIMEIRO. Modificar a delegación de competencias aprobada por resolución de Alcaldía de data 25/06/2019, revogando á delegación de Persoal que será asumida pola Alcaldía, quedando a mesma co seguinte contido: Delegación xenérica, referidas ás áreas que se detallan, abarcando a facultade de dirixir os servizos correspondentes e a xestión xeral dos mesmos: -MEDIO AMBIENTE, OBRAS, INFRAESTRUTURAS E PARROQUIAS DE SAN CLEMENTE E SAN ANDRÉS: Dº MANUEL GONZÁLEZ MARTÍNEZ SEGUNDO. A presente modificación da delegación de atribucións producirá efectos a partir da data do presente decreto. TERCEIRO. Publicar a presente resolución, en cumprimento do artigo 46.1 do R. O. F, no Boletín Oficial da Provincia e na sede electrónica, e comunicala a Manuel González Martínez,. CUARTO. Dar conta da Resolución ao Pleno da Corporación na primeira sesión que esta celebre. DOCUMENTO ASINADO ELECTRONICAMENTE
OFERTA DE EMPREGO PÚBLICO PARA A ESTABILIZACIÓN DO EMPREGO TEMPORAL
ADMINISTRACIÓN LOCAL — Municipal — Turismo de Sanxenxo (Oferta de emprego público, 31/05/2022)

Por Resolución da Presidencia da Sociedade Municipal Turismo de Sanxenxo, S. L. de data 25/05/2022, aprobouse a Oferta de Emprego Público para a estabilización do emprego temporal correspondente as prazas que a continuación se apuntan. Mediante Resolución da Presidencia previa aprobación por o Consello de administración de Turismo de Sanxenxo, S. L. de data 25 de maio de 2022, aprobase a Oferta de Emprego Público para a estabilización de emprego temporal, que cumpre as previsións da Lei 20/2021, de 28 de decembro, de medidas urxentes para a redución da temporalidade no emprego público, correspondente as prazas que a continuación se apuntan:
REUNIÓN PARA A ACONSTITUCIÓN DA COMUNIDADE DE USUARIOS DE AUGAS DA BARCIA
SECCIÓN NON OFICIAL —  — Comunidade de usuarios de Augas de Barcia (Outros documentos, notificacións e informacións públicas, 11/11/2022)

Convócase ós veciños do lugar de Barcía do Seixo, no concello da Lama, á Xunta Xeral para a constitución en Comunidad de Usuarios de Augas, que terá lugar na casa escola, o día 25 de Novembro de 2022, en primeira convocatoria as 16:30 horas e en segunda convocatoria as 17:00 horas e con arranxo o seguinte orden do día: 1º Constitución da comunidade de usuarios de Augas 2º Relación nominal de usuarios 3º Proxecto de ordenanzas e regulamentos 4º Eleccion da xunta directiva 5º Información Xeral 6º Rogos e preguntas
DH. A36.73317 CCUU DE CALVOS, NOVACIÓN DA CONCESIÓN DUN CAUDAL DE AUGA NOS CONCELLOS DE FORNELOS DE MONTES E PAZOS DE BORBÉN
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia - Sur (Outros documentos, notificacións e informacións públicas, 27/05/2022)

A Comunidade de Usuarios de Calvos, co NIF ****0969, solicita de Augas de Galicia a novación da concesión dun caudal de auga, procedente de mananciais e pozos, na parroquia de Calvos (Santo Adrián), no concello de Fornelos de Montes (Pontevedra) e na parroquia de Moscoso, no concello de Pazos de Borbén (Pontevedra), con destino a uso doméstico, que lles fora concedida con data 18/7/2000. Este anuncio ten por obxecto abrir a regulamentaria información pública que prescribe o art.142 do Regulamento do dominio público hidráulico. As características do aproveitamento son: M1 a M3, e M9 (parc.10, pol.1 catastro de Fornelos de Montes) M4 e M5 (parc.9, pol.1 do catastro de Fornelos de Montes) M6 e P1 a P3 (parc.7, pol.1 catastro de Fornelos de Montes) M8 (parc.223 do pol.39 do catastro de Pazos de Borbén) A auga procedente dos mananciais M1 a M5, M8 e M9 condúcese a depósito 1, situado na parc.10 do pol.1 (Fornelos de Montes). A de P1 condúcese a depósito 2 en parc.7 do pol.1, onde se bombea tamén a auga dos pozos M6, P2 e P3. Dende o depósito 2 bombéase auga cara ao depósito 1 cando é preciso A rede de distribución ás vivendas da comunidade parte do depósito 1 e do depósito 3, en parc.163 do pol.1, que recibe auga do primeiro. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nos Concellos de Fornelos de Montes e Pazos de Borbén ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)
LICITACIÓN VENDA PARCELA G3 DA UNIDADE DE ACTUACIÓN 18.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 08/07/2022)

Concello de Pontevedra Descrición do obxecto: Alleamento mediante compravenda polo procedemento aberto e a forma de poxa pública á alza da parcela G3 da Unidade de Actuación nº 18 do PXOU do Concello de Pontevedra. Norte: rúa peonil, que se corresponde coa rúa do Río das Leitugas. Sur: Resto finca matriz G2 (hoxe parcela con referencia catastral 0074202NG3907S0001HQ) Leste: Vial número 5 da urbanización, que se corresponde coa rúa Poza dos Canos. Oeste: zona verde número 2 da urbanización. Tramitación: ordinaria. Procedemento: aberto. Forma: Poxa á alza. O tipo mínimo de licitación da parcela é de 420.641,22 € máis IVE, que ascende, este último, a contía de 88.334,66 euros, o que da como resultado total (valor da finca máis IVE) de 508.975,88 €. Provisional: 5% do tipo de licitación (tributos excluídos), que ascende a contía de 21.032,06 €. Non se esixe garantía definitiva. - Información e documentación: Concello de Pontevedra. Servizo de Patrimonio. Praza da Verdura, 1 Pontevedra. TLF: 986 86 86 11. Perfil do contratante do Concello: sede. pontevedra. gal * Data límite de obtención de documentación e información: Ata a data de remate do prazo de presentación de proposicións. Data límite para presentar ofertas: 15 días naturais seguintes ao da publicación do anuncio de convocatoria da licitación no Boletín Oficial da Provincia A sinalada no artigo 10 do prego de condicións. As proposicións presentaranse ÚNICA E EXCLUSIVAMENTE de forma electrónica, a través da Plataforma de Contratación do Sector Público, con arranxo aos requisitos técnicos da devandita Plataforma e na dirección electrónica seguinte: https://contrataciondelestado.es. Conforme se sinala no artigo 12 do prego de condicións. O prezo máis alto. A cargo do adxudicatario. Pontevedra, 1 de xullo de 2022 A concelleira de patrimonio e festas, Carmen da Silva Méndez.
APROBACIÓN PROVISIONAL E EXPOSICIÓN PÚBLICA DOS EXPEDIENTES DE MODIFICACIÓN DE CRÉDITOS Nº 4619/2022 MEDIANTE SUPLEMENTO DE CRÉDITO Nº 13-P/2022 E Nº 4628/2022 MEDIANTE SUPLEMENTO DE CRÉDITO Nº 14-P/2022
ADMINISTRACIÓN LOCAL — Municipal — Lalín (Presupostos e cadros de persoal, 02/11/2022)

O Pleno da Corporación do Concello de Lalín, en sesión ordinaria celebrada o día 28 de outubro de 2022, aprobou provisionalmente os seguintes expedientes de modificación de créditos dentro do vixente orzamento municipal para o 2022: -Expediente 4619/2022 de Suplemento de Crédito número 13-P/2022. -Expediente 4628/2022 de Suplemento de Crédito número 14-P/2022. De conformidade co disposto nos artigos 169.1 e 177.2 do RD Lexislativo 2/2004 que establece o Texto Refundido da Lei Reguladora das Facendas Locais, de 5 de marzo, e 20.1 e 38.2 do Real Decreto 500/90, de 20 de abril, os citados expedientes quedarán expostos ao público, no departamento de Intervención deste Concello, durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia a efectos de presentación de reclamacións polos interesados. De non presentar reclamacións durante o período sinalado, os expedientes consideraranse definitivamente aprobados, en virtude do disposto nos artigos 169.1 e 177.2 en relación co artigo 169.1 do RD Lexislativo 2/2004 do Texto Refundido da Lei Reguladora das Facendas Locais, e 38.2 en relación co 20.1 do Real Decreto 500/90, do 20 de abril. Lalín, 28 de outubro de 2022 A Concelleira de Facenda Mª Paz Pérez Asorey Documento asinado dixitalmente
DELEGACIÓN DA ALCALDÍA PARA CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Poio (Outros documentos, notificacións e informacións públicas, 16/02/2022)

Ditados autos firmes, con data vinte e seis de novembro de dous mil vinte e ún, autorizando a celebración de matrimonio civil pretendido entre D. JPV (DNI35311754-S) e Dnª DAG (DNI35320313-H) e toda vez que o artigo 51 do Código Civil, en concordancia co artigo 43 do Real Decreto 2568/1986, polo que se aproba o Regulamento de Organización, Funcionamento e Réxime Xurídico das Entidades Locais, establece, o primeiro, a competencia para autorizar matrimonios civís do Alcalde, ou Concelleiro en quen delegue, e o segundo atribución da Alcaldía de dispoñer delegacións especiais para cometidos específicos en calquera Concelleiro/a, anque non pertenza á Xunta de Goberno Local, é polo que, en base ó exposto, polo presente teño a ben, 1º Delegar na Concelleira da Corporación do Concello de Poio, Marta Fatima Raul Gerardo Wilke Ennaji, para que o día dezanove de febreiro de dous mil vinte e dous ás nove horas na Casa do Concello por delegación desta Alcaldía poida celebrar a voda civil entre D. JPV (DNI35311754-S) e Dnª DAG (DNI35320313-H). 2º Que da presente Resolución se dea conta á Sr. Concelleira-delegada e aos contraentes para o seu coñecemento e os efectos oportunos, remitíndose así mesmo copia da presente Resolución, xunto co testemuño da realización da voda ó Sr./a Xuíz/a-Encargado/a do Rexistro Civil de Poio, para o seu coñecemento e efectos procedentes.3º A presente resolución terá efectos dende o momento da súa sinatura, sen prexuízo da súa publicación no BOPPO. Manda e asina o Sr. alcalde, e a Secretaria Paula E. Norberto Jesus Kozel Boghiu dixitalmente a marxe na data que se indica.
REVOGACIÓN DELEGACIÓN ATRIBUCIÓNS ALCALDÍA
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 05/04/2022)

Por decreto da alcaldía de data 31.03.2022 adoptouse a seguinte resolución Vista a posibilidade de delegación de atribucións contemplada polo artigo 44 do Real Decreto 2568/1986 do 28 de novembro de organización, funcionamento e réxime xurídico das entidades locais, así como a substitución de funcións que para estes supostos prevé o artigo 47 do mesmo texto normativo e o artigo 63 da Lei 5/1997 do 22 de xullo de administración local de Galicia. Vista o decreto da alcaldía de data 22.03.2022 no que se delegaba en D. Joaquin Mateo Cerceda Guaigua en canto 1º Tenente de alcalde, a alcaldía ata a miña reincorporación.1. Revogar a delegación en D. Joaquin Mateo Cerceda Guaigua, en canto 1º Tenente de alcalde, da alcaldía dende o día 31.03.2022.2. Esta resolución surtirá efectos a partir da súa sinatura da mesma, sen prexuízo da súa preceptiva publicación no Boletín Oficial da Provincia.3. Dar traslado da presente resolución ao interesado así como á oficina do Boletín Oficial da provincia para a súa publicación.” Cerdedo-Cotobade (Asinado dixitalmente á marxe) O alcalde Jorge Cubela López Documento asinado dixitalmente á marxe
EXPOSICIÓN PÚBLICA E PERÍODO VOLUNTARIO DE COBRANZA DA LISTA COBRATORIA DO PREZO PÚBLICO POLA REALIZACIÓN DA ACTIVIDADE DE PILATES DURANTE O MES DE ABRIL DE 2022
ADMINISTRACIÓN LOCAL — Municipal — Guarda, A (Recadación, 12/05/2022)

A Presidencia desta Corporación, mediante resolución núm.2022-0695, 05 de maio de 2022, aprobou a lista cobratoria do prezo público pola realización da actividade de pilates correspondente ó mes de abril do exercicio tributario 2022 do Concello de A Guarda. A dita resolución é definitiva en vía administrativa. O lista cobratoria exporase ó público na tesourería municipal durante o prazo de duración do período voluntario de cobranza para que os interesados poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Os interesados poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición ó público do padrón. Comunícase ós obrigados o pago afectados que o período voluntario de cobranza do prezo público pola realización da actividade de pilates do Concello de A Guarda correspondente ó mes de abril do exercicio tributario 2022, será do día 05 de maio ó día 05 de xullo de 2022, ámbalas dúas datas inclusive. A data de cargo en conta dos recibos domiciliados será o día 10 de maio de 2022. O prezo público deberá satisfacerse a través das seguintes entidades bancarias: ABANCA BBVA BANCO SANTANDER BANCO SABADELL CAIXABANK O Alcalde, Antonio Lomba Baz. Documento asinado dixitalmente á marxe
MODIFICACIÓN DA RELACIÓN DAS TENENCIAS DE ALCALDE E COMPOSICIÓN DA XUNTA GOBERNO LOCAL
ADMINISTRACIÓN LOCAL — Municipal — Poio (Outros documentos, notificacións e informacións públicas, 05/04/2022)

Dáse publicidade à Resolución de Alcaldía nº 2022-0211 de data 30 de marzo de 2022: Con ocasión da tramitación levada a cabo conforme ao artigo 182 da Lei Orgánica 5/1985, de 19 de xuño de Réxime Electoral Xeral tras o cese da 1ª Tenente de Alcalde e a toma de posesión do novo concelleiro Julio Casas Barral na sesión ordinaria realizada polo Pleno con data 29 de marzo de dous mil vinte e dous, pola presente e en virtude das facultades conferidas polos artigos 21 e 23 da Lei 7/1985; 61, 62, 63 e 65 da Lei galega 5/1997 e 41, 43 a 47 e 52 do RD 2568/1986, Primeiro.- Modificar a Resolución de Alcaldía nº 2019-0486 de 21 de xuño de 2019 pola que se nomeaban as Tenencias de Alcalde e o seu número así como a composición da Xunta de Goberno Local do seguinte xeito Segundo.- Nomear como novo membro da Xunta Municipal de Goberno ao concelleiro Julio Casas Barral. Terceiro.- Dar conta desta resolución ao Pleno na primeira sesión que se celebre, dar traslado dela aos nomeados/as e publicala no BOP, sen prexuízo do seu carácter executivo desde o día seguinte ao do presente decreto, así como dar conta da mesma á Xunta da Goberno Local na primeira sesión ordinaria que se celebre. Poio, à data da sinatura dixital à marxe. O Alcalde, Luciano Sobral Fernández
APROBACIÓN, EXPOSICIÓN AO PÚBLICO E COBRANZA DO PADRÓN DE TAXA DE VENDA AMBULANTE 4º TRIMESTRE 2022
ADMINISTRACIÓN LOCAL — Municipal — Cangas (Recadación, 23/12/2022)

A ALCALDÍA-PRESIDENCIA, mediante Resolución de data 15 de decembro de 2022, PRIMEIRO: Aprobar o Padrón da Taxa por aproveitamentos especiais con instalación de postos de venda na vía pública e, en xeral, en bens de dominio público municipal, autorizados ó amparo da Ordenanza Municipal Reguladora da Venda Ambulante no Termo Municipal de Cangas correspondente ao 4º trimestre do exercicio 2022. SEGUNDO: Establécese o período voluntario de cobranza entre os días 02 de xaneiro de 2023 e 03 de marzo de 2023. O ingreso poderá realizarse nas Entidades Colaboradoras que figuran nos propios recibos. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. TERCEIRO: Os recibos remitiranse ó domicilio dos suxeitos pasivos mediante correo ordinario. Advírtese que a non recepción do recibo non exonera da obriga de pagamento. En caso de non recepción, destrución ou extravío do mesmo, dentro do período voluntario de ingreso, os contribuíntes poderán dirixirse ás oficinas do Concello para obter un duplicado. CUARTO: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A partir do día seguinte ó da publicación do anuncio no Boletín Oficial da Provincia, o Padrón permanecerá exposto ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. QUINTO: Contra a presente resolución e o Padrón que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente. DOCUMENTO ASINADO ELECTRONICAMENTE
RELACIÓN PROVISIONAL DE PERSOAS ASPIRANTES ADMITIDAS E EXCLUIDAS DO PROCESO SELECTIVO DE SETE PRAZAS DE TÉCNICA/O ESPECIALISTA EN EDUCACIÓN NOCTURNA (CL2022F)
ADMINISTRACIÓN LOCAL — Provincial — Deputación Provincial (Persoal, oposicións, 03/06/2022)

Expediente: 2022015595 Asunto: Relación provisional de persoas aspirantes admitidas e excluidas do proceso selectivo de sete prazas de Técnica/o especialista en educación nocturna, encadradas na escala de Administración especial, subescala técnica, clase auxiliar, integradas no grupo C1, correspondente á convocatoria para cubrir prazas vacantes no cadro de persoal funcionario da Deputación de Pontevedra, incluídos nas ofertas de emprego público dos anos 2019, 2020, 2021 e 2022 (CL2022F) Trámite: Aprobación da relación provisional de persoas aspirantes admitidas e excluidas O deputado delegado en materia de Persoal, en virtude das competencias delegadas da Presidencia, ditou a seguinte De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.57, 23 de marzo de 2022, correspondente á convocatoria para cubrir prazas vacantes no cadro de persoal funcionario da Deputación de Pontevedra, incluídos nas ofertas de emprego público dos anos 2019, 2020, 2021 e 2022 (CL2022F), RESOLVO aprobar a lista provisional de persoas aspirantes admitidas e excluídas no proceso de selección de sete prazas de Técnica/o especialista en educación nocturna, encadradas na escala de Administración especial, subescala técnica, clase auxiliar, integradas no grupo C1, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO, na sede electrónica (https://sede.depo. gal/) e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, na sede electrónica (https://sede.depo. gal/) e no taboleiro de anuncios do Pazo provincial. Asinada dixitalmente á marxe